CELEX: 62012TN0040
Language: mt
Date: 2012-01-30 00:00:00
Title: Kawża T-40/12: Rikors ippreżentat fit- 30 ta’ Jannar 2012 — European Dynamics Luxembourg u Evropaiki Dinamiki-Proigmena Sistimata Tilepikoinonion Pliroforikis kai Tilematikis vs Uffiċċju Ewropew tal-Pulizija (Europol)

14.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 109/18
            
         Rikors ippreżentat fit-30 ta’ Jannar 2012 — European Dynamics Luxembourg u Evropaiki Dinamiki-Proigmena Sistimata Tilepikoinonion Pliroforikis kai Tilematikis vs Uffiċċju Ewropew tal-Pulizija (Europol)
   (Kawża T-40/12)
   2012/C 109/40
   Lingwa tal-kawża: il-Grieg
   
      Partijiet
   
   
      Rikorrenti: European Dynamics Luxembourg SA (Ettelbrück, il-Lussemburgu) u Evropaiki Dinamiki-Proigmena Sistimata Tilepikoinonion Pliroforikis kai Tilematikis AE (Ateni, il-Greċja) (rappreżentant: B. Christianos, avukat)
   
      Konvenut: Uffiċċju Ewropew tal-Pulizija (Europol)
   
      Talbiet
   
   Ir-rikorrenti jitolbu lill-Qorti Ġenerali jogħġobha:
   
               —
            
            
               tannulla d-Deċiżjoni tat-22 ta’ Novembru 2011 ta’ Europol li rrifjuta l-offerta tal-konsorzju li r-rikorrenti pparteċipaw fih fil-proċedura miftuħa għall-għoti ta’ kuntratti D/C3/1104; u
            
         
               —
            
            
               tikkundanna lil Europol għall-ispejjeż tar-rikorrenti.
            
         
      Motivi u argumenti prinċipali
   
   Skont ir-rikorrenti, id-deċiżjoni kkontestata għandha tiġi annullata, abbażi tal-Artikolu 263 TFUE, għas-segwenti motiv, li jikkonsisti fi tliet partijiet:
   
               (1)
            
            
               L-ewwel nett, Europol irrifjuta l-offerta tar-rikorrenti mingħajr raġuni, billi osserva li dawn tal-aħħar kienu bidlu l-offerta teknika u finanzjarja tagħhom, liema ħaġa għandha l-konsegwenza li Europol ma jibbaża ruħu fuq ebda bażi legali sabiex jeskludi lir-rikorrenti.
            
         
               (2)
            
            
               It-tieni nett, Europol ilmenta mingħajr bażi li l-offerta tar-rikorrenti ma kinitx preċiża u kellha tiġi injorata, filwaqt li kien hu (Europol) li pprovoka, aċċetta jew ittollera l-eżistenza ta’ nuqqas ta’ preċiżjoni u n-nuqqas ta’ ċarezza fir-rigward tat-tifsira tat-termini “out of the box” u “customisation”, bi ksur tal-prinċipju ta’ trasparenza.
            
         
               (3)
            
            
               It-tielet nett, meta eskluda l-offerta tar-rikorrenti mis-sejħa għal offerti, Europol kiser il-prinċipju ta’ proporzjonalità fl-applikazzjoni tat-termini tad-dokumenti kuntrattwali.